LIETUVIŲ KALBOS IR LITERATŪROS ILGALAIKIO PLANO RENGIMAS
Dėl ilgalaikio plano formos susitaria mokyklos bendruomenė, tačiau nebūtina siekti vienodos formos. Skirtingų dalykų ar dalykų grupių ilgalaikių planų forma gali skirtis, svarbu atsižvelgti į dalyko(-ų) specifiką ir sudaryti ilgalaikį planą taip, kad jis būtų patogus ir informatyvus mokytojui, padėtų planuoti trumpesnio laikotarpio (pvz., pamokos, pamokų ciklo, savaitės) ugdymo procesą, kuriame galėtų būti nurodomi ugdomi pasiekimai, kompetencijos, sąsajos su tarpdalykinėmis temomis. Pamokų ir veiklų planavimo pavyzdžių galima rasti Lietuvių kalbos ir literatūros bendrosios programos (toliau – BP) įgyvendinimo rekomendacijose. Planuodamas mokymosi veiklas mokytojas tikslingai pasirenka, kurias kompetencijas ir pasiekimus ugdys atsižvelgdamas į konkrečios klasės mokinių pasiekimus ir poreikius. Šį darbą palengvins naudojimasis Švietimo portale pateiktos BP atvaizdavimu su mokymo(si) turinio, pasiekimų, kompetencijų ir tarpdalykinių temų nurodytomis sąsajomis. 
Kompetencijos nurodomos prie kiekvieno pasirinkto koncentro pasiekimo: Lietuvių kalba ir literatūra.
Spustelėjus pasirinktą pasiekimą atidaromas pasiekimo lygių požymių ir pasiekimui ugdyti skirto mokymo(si) turinio citatų langas: Lietuvių kalba ir literatūra.
Tarpdalykinės temos nurodomos prie kiekvienos mokymo(si) turinio temos. Užvedus žymeklį ant prie temų pateiktos piktogramos, atsiveria langas, kuriame matoma tarpdalykinė tema ir su ja susieto (-ų) pasiekimo (-ų) ir (ar) mokymo(si) turinio temos (-ų) citatos: Lietuvių kalba ir literatūra.
Pateiktame ilgalaikio plano pavyzdyje nurodytas preliminarus 70 procentų Bendruosiuose ugdymo planuose Lietuvių kalbai ir literatūrai numatytų valandų paskirstymas:
· stulpelyje Mokymo(si) turinio tema pateiktos su BP susietos temos ar probleminiai klausimai, kuriuos mokytojas gali papildyti ar pakeisti savo nuožiūra;
· stulpelyje 70 proc. val. nurodytas galimas nagrinėjant temą pasiekimams ugdyti skirtų valandų skaičius. Lentelėje nurodytą valandų skaičių mokytojas gali keisti atsižvelgdamas į mokinių poreikius, pasirinktas mokymosi veiklas ir ugdymo metodus;
· stulpelyje 30 proc. val. mokytojas, atsižvelgdamas į mokinių poreikius, pasirinktas mokymosi veiklas ir ugdymo metodus, gali nurodyti, kaip paskirsto valandas laisvai pasirenkamam turiniui;
· stulpelyje Galimos mokinių veiklos pateiktas veiklų sąrašas, kurį mokytojas gali papildyti ar keisti atsižvelgdamas į mokinių poreikius ir pasirinktus ugdymo metodus;
· stulpelyje Kompetencijos nurodytos galimos kompetencijos, kurias mokytojas gali papildyti ar pakeisti atsižvelgdamas į pamokos kontekstą;
· stulpelyje Pasiekimai raidėmis ir skaičiais nurodyti pasiekimai, kuriuos mokytojas gali papildyti ar keisti atsižvelgdamas į konkrečios klasės mokinių pasiekimus ir poreikius, pasirinktą mokymosi turinį ir veiklas. Lentelėje raide (pavyzdžiui, A) žymima pasiekimų sritis, raide ir pirmuoju skaičiumi (pavyzdžiui, A1) – pasiekimų grupė, antruoju skaičiumi – pasiekimas, trečiuoju skaičiumi (3) – pagrindinis pasiekimų lygis;
· stulpelyje Tarpdalykinės temos nurodytos galimos tarpdalykinės temos, kurias mokytojas gali papildyti ar pakeisti atsižvelgdamas į pamokos kontekstą: Tarpdalykinės temos bendrosiose programose;
· simboliu * pažymėtos nuorodos į SMP ir kitus šaltinius, kurie nėra parengti NŠA.
30 procentų mokymosi laiko paskirsto mokytojas, atsižvelgdamas į mokinių poreikius, pasiekimus, pasirinktą mokymo(si) turinį ir veiklas. Šis laikas gali būti skiriamas: žinioms ir gebėjimams įtvirtinti ar gilinti, sudėtingesnėms temoms, kurioms įprasto laiko nepakanka, nagrinėti, mokinių žinių ir gebėjimų spragoms šalinti, tarpdalykinėms temoms plėtoti, projektinėms ir kitoms pažintinėms, kūrybinėms veikloms organizuoti.
Pasiekimų sritys
Per visas pamokas ugdomi Lietuvių kalbos ir literatūros bendrojoje programoje numatytų sričių pasiekimai:
1. Kalbėjimas, klausymas ir sąveika (A): A1. Aktyviai klausosi sakytinio teksto; A2. Dalyvauja įvairiose komunikavimo situacijose, klausosi ir kalba, atsižvelgdamas į situaciją, tikslą, adresatą; A3. Tinkamai vartoja kalbinės raiškos priemones, laikosi kalbos normų; A4. Taiko klausymosi ir kalbėjimo strategijas.
2. Skaitymas, teksto supratimas ir literatūros bei kultūros pažinimas (B): B1. Skaito įvairaus pobūdžio tekstus, naudojasi įvairiais informacijos šaltiniais, randa informaciją; B2. Aptaria skaitomus tekstus, analizuoja, interpretuoja, daro išvadas, remdamasis literatūros žiniomis; B3. Vertina skaitomų tekstų turinį ir raišką; B4. Taiko skaitymo strategijas; B5. Atskleidžia filologinį ir kultūrinį išprusimą; B6. Dalyvauja kultūriniame ir visuomeniniame gyvenime.
3. Rašymas ir teksto kūrimas (C): C1. Kuria tekstus, atsižvelgdamas į rašymo tikslą, adresatą ir komunikavimo situaciją; C2. Kuria tinkamos struktūros tekstus, rašo taisyklinga ir stilinga kalba; C3. Taiko rašymo strategijas.
4. Kalbos pažinimas (D): D1. Taiko fonetikos ir kirčiavimo žinias; D2. Taiko leksikos, žodžių darybos, morfologijos ir rašybos žinias; D3. Taiko sintaksės ir skyrybos žinias; D4. Taiko žinias apie tekstą ir teksto stilistiką; D5. Taiko kalbos pažinimo strategijas; D6. Analizuoja ir vertina kalbos funkcionavimą visuomenėje.
Mokinių pasiekimų raida Lietuvių kalbos ir literatūros bendrojoje programoje aprašoma pagal pasiekimų sritis, pateikiant mokinių pagrindinio lygio pasiekimus kas dvejus metus. Kad mokinių įgūdžiai nuosekliai tobulėtų, ugdymo procese svarbu užtikrinti visų pasiekimų sričių dermę ir vidinę lietuvių kalbos ir literatūros dalyko integraciją, todėl bet koks jų skirstymas yra sąlyginis.
Kalbinių sričių integravimas
Programoje pabrėžiama, kad per lietuvių kalbos ir literatūros pamokas ugdomos visos keturios pasiekimų sritys – kalbėjimas, klausymas ir sąveika (A), skaitymas, teksto supratimas ir literatūros bei kultūros pažinimas (B), rašymas ir teksto kūrimas (C), kalbos pažinimas (D). Ilgalaikiame plane jos siejamos su kalbos pažinimo ir skaitymo, literatūros ir kultūros pažinimo temomis, problematika ir veiklomis. Kalbinių veiklų tematika ir problematika integruojama su skaitomais ir nagrinėjamais grožiniais ir negrožiniais, kitais analizuojamais kultūros tekstais.
Tarpdalykinis integravimas
Planuojant ugdymo turinį naudinga numatyti ne tik vidinę dalyko, bet ir tarpdalykinę integraciją. Tarpdalykinės temos skaitmeniniame Lietuvių kalbos ir literatūros bendrosios programos formate pateiktos prie kiekvienos mokymo(si) turinio temos, todėl ilgalaikiame plane esant poreikiui pravartu numatyti tą tarpdalykinę integraciją, kuri aktualiausia konkrečiai mokyklai, klasei.
Planuojamas turinys ir tekstų atrankos kriterijai
Mokymosi turinio temų tvarką, planuodamas pamokų ciklą, numato pats mokytojas. Planuodamas pamokų ciklą mokytojas taip pat planuoja pasiekimus ir kompetencijas, kurios bus ugdomos šiame cikle, gali planuoti mokymo(si) veiklas, jų vertinimą ir didaktines priemones. Skaitmeninėje Lietuvių kalbos ir literatūros bendrojoje programoje pateikta patogi lietuvių kalbos ir literatūros ugdymo sričių, kompetencijų, pasiekimų ir jų raidos sąsaja, todėl mokytojas pats turėtų nuspręsti, kokia apimtimi jos gali būti pateikiamos ilgalaikiame plane. Dėl skaitomų kūrinių (ištraukų) kiekio, atsižvelgdamas į mokinių poreikius ir galimybes, sprendžia mokytojas, savo nuožiūra pasirenkantis, kokius kūrinius arba jų ištraukas tikslinga nagrinėti, svarbiausia, kad grožiniai ir negrožiniai kūriniai atitiktų programoje nurodytus tekstų atrankos kriterijus – būtų meniškai vertingi, atitiktų mokinių amžių, aktualijas. Renkantis kūrinius, rekomenduojama išlaikyti pusiausvyrą tarp lietuvių ir verstinės literatūros, tarp klasikinių ir šiuolaikinių kūrinių, atskleisti mokiniams ir žanrų įvairovę, kad mokinys formuotųsi vientisą literatūros ir kultūros vaizdą. Atsižvelgiant į mokinių pasiūlymus, poreikius ir pomėgius bei kitas aplinkybes, siūlomi skaityti kūriniai mokytojo gali būti koreguojami. Ilgalaikio plano pavyzdyje pateiktos nuorodos į skaitmeninėje Lietuvių kalbos ir literatūros bendrojoje programoje pateiktą rekomenduojamų literatūros ir kultūros kūrinių sąrašą, kad mokytojas galėtų patogiai atsirinkti autorius ir kūrinius, kuriuos planuoja nagrinėti per lietuvių kalbos ir literatūros pamokas.
Vertinimas
Ugdymo procese vyrauja formuojamasis (ugdomasis) vertinimas: nuolat stebima ir analizuojama mokinių veikla, teikiamas žodinis ir rašytinis grįžtamasis ryšys, aptariami praktiniai, kūrybiniai ir rašto darbai, fiksuojama individuali pažanga. Vertinimo informacija naudojama tolesnėms mokymosi veikloms planuoti ir koreguoti. Mokiniai mokomi įsivertinti savo pasiekimus, teikti grįžtamąjį ryšį vieni kitiems, atpažinti stipriąsias sritis ir numatyti tobulintinus gebėjimus. Mokymosi laikotarpio (temos, ciklo, kurso, trimestro, pusmečio, metų) pabaigoje atliekamas apibendrinamasis vertinimas – tai mokytojo sprendimas apie mokinio pasiekimus. Pagrindiniame ugdyme pažymiu vertinami mokinių pasiekimai siejami su pasiekimų lygių požymiais, nustatytais Lietuvių kalbos ir literatūros bendrojoje programoje: slenkstinis (I) lygis – 4, patenkinamas (II) lygis – 5–6, pagrindinis (III) lygis – 7–8, aukštesnysis (IV) lygis – 9–10. Vertinant mokinio pasiekimus svarbu atsižvelgti į visas keturias pasiekimų sritis: kalbėjimą, klausymą ir sąveiką; skaitymą, teksto supratimą ir literatūros bei kultūros pažinimą; rašymą ir teksto kūrimą; kalbos pažinimą. Siūloma, kad kiekvienos iš šių sričių vertinimas sudarytų ne mažiau kaip 25 proc. galutinio įvertinimo. Vertinimas turi suteikti mokiniui informaciją apie pasiekimus ir padėti numatyti ilgalaikius mokymosi tikslus. Svarbu, kad vertinimas būtų planuojamas kartu su ugdymo procesu. Planuojant vertinimą remiamasi Lietuvių kalbos ir literatūros bendrosios programos reikalavimais ir išsikeltais tikslais. Mokytojas pirmiausia turi atsižvelgti į vertinimo tikslą, parinkti jį atitinkančius vertinimo būdus, numatyti užduoties apimtį, laiką, vertinimo kriterijus, vertinimo informacijos pateikimo mokiniams formą. Su mokiniais svarbu aptarti bendriausius užduoties atlikimo kriterijus:
· kas turi būti padaryta, kad užduotis būtų atlikta;
· koks darbas yra laikomas kokybišku;
· kokie kriterijai lems darbo įvertinimą.
Vertinamas ne tik galutinis mokymosi rezultatas, bet ir mokymosi procesas. Tokia vertinimo nuostata skatina mokinio saviugdą ir mokymosi motyvaciją, padeda augti jo savimonei ir savivertei, leidžia patirti mokymosi sėkmę. Išsamiau – Pasiekimų vertinimas.

Šis planas yra tik vienas iš pavyzdžių, kaip galima sudaryti ilgalaikį planą. Mokytojai gali rinktis ir kitokius mokymosi medžiagos grupavimo principus, planai gali skirtis konkretumu, detalumu.



LIETUVIŲ KALBOS IR LITERATŪROS ILGALAIKIO PLANO 7 KLASEI PAVYZDYS

Bendra informacija:
Mokslo metai 2026–2027 m. m.
Klasė: 7 klasė
Pamokų skaičius per savaitę: 5 pamokos 
Pamokų skaičius per mokslo metus: iš viso 180 pamokų (privalomam mokymo(si) turiniui įgyvendinti – ne mažiau kaip 126 pamokos; mokytojo nuožiūra paskirstomam mokymosi laikui – 54 pamokos). Rekomenduojama pamokas paskirstyti tokiu būdu: 2 savaitinės pamokos (per metus – 72 pamokos) skiriamos skaitymui, teksto supratimui ir literatūros bei kultūros pažinimui, 3 savaitinės pamokos (per metus – 108 pamokos) – kalbos pažinimui, kalbėjimui, klausymui ir sąveikai, rašymui ir teksto kūrimui. Toks skirstymas yra sąlyginis – per visas pamokas ugdomi Lietuvių kalbos ir literatūros programoje numatytų sričių pasiekimai.
Vertinimas: Mokinių pažanga ir pasiekimai vertinami vadovaujantis mokyklos mokinių pažangos ir pasiekimų vertinimo tvarka. Ugdymo procese taikomas formuojamasis, mokymosi laikotarpio (temos, ciklo, trimestro, pusmečio, metų) pabaigoje – apibendrinamasis vertinimas.
Galima tarpdalykinė integracija: Lietuvių kalba ir literatūra integruojama su doriniu ugdymu, istorija, geografija, gamtos mokslais, matematika, informatika, technologijomis, daile, muzika, užsienio kalbomis ir gyvenimo įgūdžiais.
Kompetencijų ugdymas: Įgyvendinant lietuvių kalbos ir literatūros programą ugdomos šios kompetencijos: kultūrinė, pažinimo, komunikavimo, kūrybiškumo, pilietiškumo, socialinė, emocinė ir sveikos gyvensenos bei skaitmeninė: Kompetencijų ugdymas.
Vadovėliai (pasirenkami atsižvelgiant į mokykloje naudojamą komplektą): 
Baumilienė, Onutė, Agasarjanaitė, Gabrielė, Spetylaitė, Lina (2023). Lietuvių kalba. Vadovėlis 7 klasei, 1–2 dalys. Serija „Horizontai“. Šviesa.
Avčininkas, Alius, Liutkevičienė, Augutė, Smaleckienė, Aušra (2023). Literatūra. Vadovėlis 7 klasei, 1–2 dalys. Serija „Horizontai“. Šviesa.
Džežulskienė, Judita, Vaitiekūnas, Dainius (2023). Lietuvių kalba. Vadovėlis 7 klasei, 1–2 dalys. Baltos lankos Klett.
Gresienė, Inga, Notrimaitė-Muzikevičienė, Gitana, Rėklaitytė, Akvilė, Žukas, Saulius (2023). Literatūra. Vadovėlis 7 klasei, I–II dalys. Baltos lankos Klett.
Mokymosi priemonės: 
SMP Lietuvių kalba 7–8 klasėms (2015). Šviesa.
SMP Literatūros kūriniai 5–8 klasėms (2015). Šviesa.
SMP Lituanistinio švietimo įstaigoms. Pradinis ir pagrindinis ugdymas (2022). Nacionalinė švietimo agentūra.
SMP OPIQ: Lietuvių kalba. 7 kl., I–II dalys (2023). Baltos lankos Klett. 
SMP OPIQ: Literatūra. 7 kl., I–II dalys (2023). Baltos lankos Klett. 
Skaitmeninė biblioteka: Literatūros kūriniai 5–8 klasėms (2015). Ugdymo plėtotės centras. 
Prosniakova, Henrika, Stumbrienė, Virginija (2010). Mano ir tavo šalis Lietuva. I–III knygos. Homo liber. Lietuvių kalbos vadovėliai, pratybų sąsiuviniai, klausomi ir skaitomi tekstai, skirti mokiniams, kurie atvyko į Lietuvą iš kitų šalių.
Poderienė, Nida, Vaičiakauskienė, Sonata (2018). Specialieji moduliai aukštesniųjų gebėjimų mokiniams. Lietuvių kalba. Nacionalinė švietimo agentūra. Priemonė, skirta mokiniams, turintiems aukštesniųjų gebėjimų.

	Eil. 
nr.
	[bookmark: _Hlk135396113]Mokymo(si) turinio tema
	70 proc.
126 val.
	30 proc.
54 val.
	Galimos mokinių 
veiklos
	Kompetencijos
	Pasiekimai
	Tarpdalykinės 
temos
	Mokymo(si) priemonės  
(vadovėlis, SMP ir kita metodinė medžiaga) 

	I CIKLAS. ĮVADAS. KARTOJIMAS IR ĮTVIRTINIMAS

	1.
	Ko išmoksiu septintoje klasėje?
	1
	
	Mokiniai susipažįsta su 7 klasės lietuvių kalbos ir literatūros mokymosi turiniu, mokymo(si) priemonėmis, vertinimu ir įsivertinimu, susitaria dėl darbo lietuvių kalbos ir literatūros pamokose, įvardija savo lūkesčius, išsikelia mokymosi tikslą, numato būdus, kaip jo sieks.
	Komunikavimo, Pažinimo, 
SESG
	A2.1.3, A2.5.3, A4.2.3
	Darnus vystymasis: mokymasis visą gyvenimą, sveikata, sveika gyvensena.
Kultūrinis identitetas ir bendruomeniškumas: gimtoji kalba, kultūrų įvairovė
	Lietuvių kalbos ir literatūros vadovėliai, mokymosi priemonės; vertinimo ir įsivertinimo kriterijai, mokymosi tikslų ir refleksijos klausimai.

Lietuvių kalbos ir literatūros pagrindinio ugdymo bendrosios programos įgyvendinimo rekomendacijos; 
Metodinis leidinys kalbų (gimtųjų ir užsienio) mokytojų dalykinėms kompetencijoms tobulinti; Specialieji moduliai aukštesniųjų gebėjimų turintiems vaikams. Mokytojo aplankas; Metodinė priemonė „Apmąstyk ir veik. Refleksijos metodai ir rekomendacijos“ ir kiti ištekliai.

	2.
	Skaitymo patirtys ir rekomenduojami skaitiniai: ką perskaičiau ir ką norėčiau perskaityti?
	2
	
	Mokiniai pristato perskaitytą ar klausytą knygą, dalijasi įspūdžiais, išsako ir pagrindžia savo nuomonę, atsako į klausimus, aktyviai klausosi kitų pristatymų, kelia klausimus. Susipažįsta su 7 klasėje rekomenduojamų skaitinių sąrašu, apmąsto savo skaitymo patirtį, išsikelia skaitymo tikslą ir numato, kaip jo sieks.
	Komunikavimo, Kultūrinė, Pažinimo, 
SESG
	A2.1.3, A2.5.3, A4.2.3, B3.1.3, B4.5.3
	Kultūrinis identitetas ir bendruomeniškumas: gimtoji kalba, kultūrų įvairovė, kultūros paveldas.
Darnus vystymasis: mokymasis visą gyvenimą
	Perskaitytos ar klausytos knygos, 7 klasėje rekomenduojami skaitiniai, knygos pristatymo ir skaitymo tikslo formulavimo atmintinės, skaitytojo dienoraštis.

Metodinė medžiaga: Savarankiškai skaitytų knygų pristatymas*








Formuojamasis vertinimas.

	3.
	Kartojimas, įtvirtinimas ir įsivertinimas
	4
	
	Mokiniai kartoja ir taiko 6 klasėje įgytas lietuvių kalbos ir literatūros žinias: aktyviai klausosi ir kalba, skaito grožinius ir negrožinius tekstus, randa, atsirenka ir apibendrina svarbią informaciją, kuria rišlų tekstą, taiko išmoktas gramatikos, rašybos ir skyrybos taisykles. Atlieka integruotas diagnostines  užduotis ir įsivertina klausymo, kalbėjimo, skaitymo, rašymo ir kalbos pažinimo gebėjimus, aptaria, ką dar reikia įtvirtinti.
	Komunikavimo, Kultūrinė, Pažinimo, 
SESG
	A2.1.3, A4.2.3, B1.4.3, B4.5.3, C2.2.3, C3.3.3, D2.1.3, D3.1.3, D3.2.3
	Kultūrinis identitetas ir bendruomeniškumas: gimtoji kalba, kultūrų įvairovė.
Darnus vystymasis: mokymasis visą gyvenimą, sveikata, sveika gyvensena
	Trumpi grožiniai ir negrožiniai tekstai, vaizdo ir garso įrašai, rašybos ir skyrybos atmintinės, žodynai, integruotos diagnostinės kartojimo ir įsivertinimo užduotys.

Lietuvių kalbos raštingumo ugdymo užduotys. Diktantai

Lietuvių kalbos užduočių komplektai 5–8 klasėms. Atpasakojimai

Skaitome suprasdami 5–6 klasei
Metodinė medžiaga: Kalbos pažinimo mokymas (23–108 sk.)








Atliekamos diagnostinės užduotys, taikomas formuojamasis vertinimas.

	II CIKLAS. ŽODŽIAI, VIRTĘ DAINA

	Skaitymas, teksto supratimas ir literatūros bei kultūros pažinimas1

	4.
	Žodžiai, virtę daina. Įvairių žanrų lietuvių liaudies dainos, 
tradicinis atlikimas ir šiuolaikinės interpretacijos, liaudies dainos stilizacija lietuvių poezijoje ir dainomis virtusios eilės
Liaudies dainos, liaudies dainų stilizacija, dainomis virtusios eilės, dainuojamoji poezija
	7
	
	Mokiniai skaito, klausosi ir nagrinėja skirtingų žanrų lietuvių liaudies dainas, jų stilizacijas, dainomis virtusias eiles ir dainuojamąją poeziją. Aptaria poetinių tekstų struktūrą, lyrinį subjektą, jo nuotaiką, laiką, erdvę, vyksmą, idėjas ir jų aktualumą, eiliuotos kalbos ypatybes, dainų ir dainomis virtusių eilių požymius. Lygina tradicinį atlikimą ir šiuolaikines interpretacijas, išsako ir pagrindžia nuomonę, remiasi tekstu, vartoja numatytas literatūros sąvokas, kuria šiuolaikišką tradicinės liaudies dainos atlikimo būdą.
	Komunikavimo, Kultūrinė, Pažinimo, Kūrybiškumo, SESG
	B2.1.3, B2.2.3, B2.4.3, B2.6.3, B2.8.3, B3.1.3, B4.2.3, B5.1.3
	Kultūrinis identitetas ir bendruomeniškumas: gimtoji kalba, kultūros paveldas, etninė kultūra. 
Darnus vystymasis: mokymasis visą gyvenimą
	BP 30.2.4.1 numatyti ir pasirinkti įvairių žanrų lietuvių liaudies dainų pavyzdžiai, liaudies dainų stilizacijos, dainomis virtusios eilės ir dainuojamosios poezijos kūriniai, tradicinio atlikimo ir šiuolaikinių interpretacijų garso ar vaizdo įrašai, skaitymo ir teksto supratimo užduotys, kūrybinės užduotys.
SMP „Lietuvių kalba 7–8 klasėms“:  Lietuvių liaudies dainų grožis ir savitumas; Domanto Razausko „Kalbos užkalbėjimas“ ir ansamblio „Atalyja“ daina „Leliumai“ 

Skaitome suprasdami 7–8 klasei
Kūrinių ekranizacijos ir interpretacijos: Žalios sutartinės*; Pūtė vėjas*

SMP „Etninė kultūra 7–8 klasės“: Meilės dainos; Tradicinės vaišių dainos; Autentiška ir stilizuota liaudies kūryba; Postfolkloras ir pasaulio muzika Lietuvoje

Metodinė medžiaga: Tradicija ir modernumas. Karinės liaudies dainos ir modernaus eilėraščio lyginimas*

Informacinė medžiaga: Kaip daina virsta eilėraščiu*

Formuojamasis vertinimas.

	Kalbos pažinimas

	5.
	Kalba kaip socialinis, kultūrinis ir istorinis reiškinys. 
Pasaulio kalbos. Indoeuropiečių kalbų šeima ir baltų kalbos. Lietuvių ir latvių kalbos
	5
	
	Mokiniai susipažįsta su pasaulio kalbomis ir jų klasifikacija, aiškinasi kalbų nykimo priežastis, gyvybingumo veiksnius. Nagrinėja indoeuropiečių kalbų šeimą ir baltų kalbas, aptaria jų situaciją, lygina lietuvių ir latvių kalbų leksikos, fonetikos ir morfologijos pavyzdžius, aptaria jų panašumus ir skirtumus. Aptaria socialinio konteksto nulemtus kalbos skirtumus – tarmes, sociolektą, atlieka nedidelį kalbos tyrimą, stebi dėsningumus, daro išvadas.
	Komunikavimo, Pažinimo, Kultūrinė, Pilietiškumo, Skaitmeninė, SESG
	D2.1.3, D5.1.3, D5.2.3, D5.3.3, D6.1.3
	Kultūrinis identitetas ir bendruomeniškumas: gimtoji kalba, kultūrų įvairovė, istorinė savimonė, etninė kultūra.
Darnus vystymasis: mokymasis visą gyvenimą
	Pasaulio ir indoeuropiečių kalbų šeimos schemos ar žemėlapiai, lietuvių ir latvių kalbų pavyzdžiai, žodynai, skaitmeniniai kalbos ištekliai, E.KALBA, kalbos tyrimo užduotys. 

SMP „Geografija 6–8 klasėms“: Indoeuropiečių kalbų šeima

Skaitmeniniai žodynai*

Informacinė medžiaga: Nuo indoeuropiečių iki baltų*

Specialieji moduliai: Indoeuropiečių kalbų šeima; Baltai: latvių kultūra; Kalbos situacija

Lietuvių–latvių kalbų žodynas*

Kūrinių ekranizacija ir interpretacija: 
Šiuolaikinė liaudies dainų interpretacija latvių kalba*




Formuojamasis vertinimas.

	Kalbėjimas, klausymas ir sąveika

	6.
	Klausymo ir kalbėjimo svarba asmeniui ir bendruomenei. Aktyvus klausymas ir pokalbis. Privatusis kalbėjimas. Klausymo strategijos. Tarmiško kalbėjimo situacijos 
	3
	
	Mokiniai aptaria kalbėjimo ir klausymo svarbą asmeniui ir bendruomenei, aktyvaus ir pasyvaus klausymo skirtumus, tikslingai taiko klausymo strategijas. Klauso ir aptaria įvairius sakytinius ir audiovizualinius tekstus (dainas, eilėraščius ir kt.). Aptaria privačiojo kalbėjimo situacijas, inicijuoja ir plėtoja pokalbį, laikosi kalbos etiketo, aptaria tarmiško kalbėjimo situacijas.
	Komunikavimo, Pažinimo, Kultūrinė, 
SESG
	A1.1.3, A2.1.3, A3.2.3, A4.2.3
	Kultūrinis identitetas ir bendruomeniškumas: gimtoji kalba, kultūrų įvairovė, etninė kultūra, medijų raštingumas.
Darnus vystymasis: mokymasis visą gyvenimą, sveikata, sveika gyvensena, aplinkos tvarumas
	Įvairūs sakytiniai tekstai, garso ir vaizdo įrašai, pokalbių ir tarmiško kalbėjimo pavyzdžiai, klausymo strategijų atmintinės, klausymo ir kalbėjimo užduotys.
SMP „Lietuvių kalba 7–8 klasėms“: Laimės formulė: „Žinių radijo“ pokalbių laida apie laimę; Žalias žmogus: Radijo laida apie gamtosaugą

Z. Nauckūnaitė, „Iškalbos mokymas“ (23–35 p.): Klausymas, Klausymo funkcijos; Klausymo etapai; Tinkamo klausymosi taisyklės; Prasto klausymosi priežastys

Tarmės pavyzdžiai: Vakarų aukštaičių tarmė (Marijampolė)*; Rytų aukštaičių tarmė (Dusetos)*; Rytų aukštaičių tarmė (Pasvalys)*; Žemaičių tarmė (Plungė)*

Formuojamasis vertinimas.

	Rašymas ir teksto kūrimas

	7.
	Rašymo tikslai, adresatai ir komunikavimo situacijos. Asmeninių ir dalykinių tekstų ypatybės. Asmeninio pobūdžio tekstai. Rašymo strategijos
	3
	
	Mokiniai aptaria rašymo tikslą, adresatą ir komunikavimo situaciją, lygina asmeninių ir dalykinių tekstų ypatybes, rašo asmeninio pobūdžio tekstus – laišką, elektroninį laišką, kuria dienoraščio įrašą. Pasirenka adresatui ir situacijai tinkamą kalbinę raišką, laikosi žanro ir teksto struktūros reikalavimų. Planuoja rašymą, taiko rašymo strategijas, tobulina ir redaguoja tekstą.
	Komunikavimo, Pažinimo, 
Kultūrinė,
Skaitmeninė,
SESG
	C1.1.3, C2.1.3, C3.1.3, C3.2.3
	Kultūrinis identitetas ir bendruomeniškumas: gimtoji kalba, kultūros paveldas, medijų raštingumas.
Darnus vystymasis: mokymasis visą gyvenimą, sveikata, sveika gyvensena
	Asmeninio pobūdžio tekstų (pvz., laiško, dienoraščio, elektroninio laiško) pavyzdžiai, struktūros schemos, vertinimo ir įsivertinimo kriterijai, rašymo ir teksto kūrimo užduotys.

SMP „Lietuvių kalba 7–8 klasėms“: Sustabdyta akimirka: dienoraštis; Rimti pokštai: dienoraštis 

Informacinė medžiaga: Kaip rašyti elektroninius laiškus*; Rašymo gebėjimų lavinimas*; Kaip rašome laiškus*




Formuojamasis vertinimas. 

Ciklo pabaigoje taikomas apibendrinamasis vertinimas.

	III CIKLAS. GYVENIMAS NETOBULAME PASAULYJE

	Skaitymas, teksto supratimas ir literatūros bei kultūros pažinimas1

	8.
	Gyvenimas netobulame pasaulyje. Socialinius klausimus kelianti lietuvių ir verstinė vaikų ir paauglių literatūra 
Socialinius klausimus keliantys įvairių laikotarpių lietuvių ir verstiniai vaikų ir paauglių literatūros kūriniai
	10
	
	Mokiniai skaito ir nagrinėja socialinius klausimus keliančius vaikų ir paauglių literatūros kūrinius ar jų ištraukas, taiko skaitymo strategijas. Aptaria kūrinių rūšį ir žanrą, temą, problemas, pagrindinę mintį, veikėjų charakterius, poelgius, išgyvenimus ir santykius, įvykius, erdvę ir laiką, meninę raišką, atpažįsta ir aiškina potekstes. Aptaria kūriniuose keliamų socialinių problemų priežastis ir pasekmes, svarsto galimus jų sprendimo būdus, sieja su šiandienos visuomenės gyvenimu. Kelia probleminius klausimus, sieja kūrinius su savo patirtimi, lygina pasirinktais aspektais, išsako ir pagrindžia nuomonę, remdamiesi tekstu, cituoja, perfrazuoja, tinkamai vartoja literatūros sąvokas.
	Komunikavimo, Pažinimo, Kultūrinė, Pilietiškumo, SESG
	B2.1.3, B2.2.3, B2.3.3, B2.4.3, B2.5.3, B2.6.3, B2.8.3, B3.1.3, B4.2.3
	Asmens galios: idėjos, asmenybės.
Kultūrinis identitetas ir bendruomeniškumas: gimtoji kalba, kultūrų įvairovė.
Darnus vystymasis: sveikata, sveika gyvensena, socialinė ir ekonominė plėtra, žmogaus teisės, lygios galimybės
	BP 30.2.4.2 rekomenduojami ir kiti pasirinkti socialinius klausimus keliantys lietuvių ir verstiniai vaikų ir paauglių literatūros kūriniai ar jų ištraukos, skaitymo strategijų atmintinės, literatūros sąvokos, skaitymo ir teksto supratimo užduotys.

Skaitome suprasdami 7–8 klasei

Knygų pristatymai: K. Paterson, Tiltas į Terabitiją*, Dž. Kriusas, Timas Taleris, arba parduotas juokas*; V. Palčinskaitė, Aš vejuos vasarą*; Š. Aleksis, Absoliučiai tikras pusės etato indėno dienoraštis*; K. B. Bradli, Karas, išgelbėjęs mano gyvenimą* 

Kūrinių ekranizacijos ir interpretacijos: Pokalbiai rimtomis temomis (pagal V. Juknaitę)*; Kada piešime perlinę vištelę? (pagal B. Vilimaitę); G. Morkūnas, Iš nuomšiko gyvenimo (2 dalis)*; K. B. Bradli, Karas, išgelbėjęs mano gyvenimą*

Metodinė medžiaga: Natalie Babbitt „Amžinieji Takiai“ pamokoje*

Literatūros ratai: Žemaitė, Neturėjo geros motinos*; A. Maršalas, Aš moku šokinėti per balas*; K. Gudonytė, Blogos mergaitės dienoraštis*

„Vilnius yra mokykla“: Vertybės: nuo individualumo iki bendrystės*


Formuojamasis vertinimas.

	Kalbos pažinimas

	9.
	Fonetika ir kirčiavimas. 
Kirčiuoti skiemenys, priegaidės ir pagrindinės kirčiavimo taisyklės
	6
	
	Mokiniai gilina žinias apie ilguosius ir trumpuosius kirčiuotus skiemenis, priegaides, susipažįsta su pagrindinėmis kirčiavimo taisyklėmis. Kirčiuoja žodžius ir trumpus tekstus, taikydami išmoktas taisykles, skaito kirčiuotą tekstą, tobulina praktinį kirčiavimą, naudojasi kirčiavimo žodynais ir skaitmeninėmis priemonėmis.
	Komunikavimo, Pažinimo, Skaitmeninė, SESG
	B1.1.3, D1.3.3, D5.3.3
	Kultūrinis identitetas ir bendruomeniškumas: gimtoji kalba, kultūrų įvairovė. 
Darnus vystymasis: mokymasis visą gyvenimą
	Kirčiavimo žodynai, grožiniai ir negrožiniai kirčiuoti tekstai, kirčiavimo pavyzdžiai, E.KALBA, elektroninis kirčiuoklis, skaitymo ir kalbos pažinimo užduotys. 

Lietuvių kalbos raštingumo ugdymo užduotys. Diktantai

„Mokomoji tarties ir kirčiavimo programa“: Trumpieji kirčiuoti skiemenys; Priegaidės; Padėtinio ilgumo balsiai; Kirčiuotų balsių a ir e trukmė*

Kirčiuotų tekstų pavyzdžiai: V. Kavaliauskas (2014). „Kirčiuotų tekstų chrestomatija: lietuvių poezija ir proza“*. 

Formuojamasis vertinimas.


	Kalbėjimas, klausymas ir sąveika

	10. 
	Kalbamės apie problemas. Diskusija, debatai ir ginčas. Kaip išreikšti ir pagrįsti nuomonę?
	3
	
	Mokiniai aptaria diskusijos, debatų, ginčo ypatumus ir taisykles, kelia aktualius klausimus, reiškia ir pagrindžia savo nuomonę. Diskutuodami išklauso kitų nuomones, ieško įrodymų, mokosi tinkamai pritarti, prieštarauti ir susitarti, atsakingai vertina savo pasakymus.
	Komunikavimo, Pažinimo, Pilietiškumo, SESG
	A1.2.3, A2.1.3, A2.5.3
	Asmens galios: idėjos, asmenybės.
Kultūrinis identitetas ir bendruomeniškumas: gimtoji kalba, kultūrų įvairovė.
Darnus vystymasis: sveikata, sveika gyvensena, socialinė ir ekonominė plėtra, žmogaus teisės, lygios galimybės
	Sakytiniai tekstai, diskusijų ir debatų pavyzdžiai, argumentavimo ir diskusijos atmintinės, probleminiai klausimai, klausymo ir kalbėjimo užduotys. 

SMP „Lietuvių kalba 7–8 klasėms“: Žalias žmogus: diskusija; Diskusijos taisyklės; Laimės formulė: „Žinių radijo“ pokalbių laida apie laimę

Metodinė medžiaga: Metodas: debatai


Formuojamasis vertinimas.

	Rašymas ir teksto kūrimas

	11.
	Rašome apie problemas. Argumentuojamojo pobūdžio tekstų kūrimas. 
	3
	
	Mokiniai aptaria argumentavimo sandarą (tezė, argumentai, išvada), nagrinėja straipsnių pavyzdžius, aptaria jų turinį ir raišką, kelia aktualius klausimus. Planuoja ir kuria socialinę reklamą, rašo straipsnį, nuomonę pagrindžia socialine ir kultūrine patirtimi, pasirenka tinkamas siejimo priemones, aptaria ir tobulina parašytą tekstą.
	Komunikavimo, Pažinimo, Pilietiškumo, SESG
	C1.4.3, C1.5.3, C2.1.3, C3.1.3, C3.2.3
	Asmens galios: idėjos, asmenybės.
Kultūrinis identitetas ir bendruomeniškumas: gimtoji kalba, kultūrų įvairovė.
Darnus vystymasis: sveikata, sveika gyvensena, socialinė ir ekonominė plėtra, žmogaus teisės, lygios galimybės
	Argumentuojamojo pobūdžio tekstų pavyzdžiai (pvz., straipsnis, socialinė reklama), mąstymo žemėlapis, informacijos šaltiniai, vertinimo ir įsivertinimo kriterijai, rašymo, teksto kūrimo ir redagavimo užduotys.
SMP „Lietuvių kalba 7–8 klasėms“: Savi stogai: reklama; Kasdienybės magija: straipsnis; Jausmų malūnai: straipsnis; Laimės formulė: straipsnis; Sustabdyta akimirka: straipsnis

Specialieji moduliai: Ta pati žinia – skirtingi pranešimai

Informacinė medžiaga:
Socialinė reklama – įrankis atsakingo vartojimo 
skatinimui*

Metodinė medžiaga: Kas yra socialinė reklama?*

Formuojamasis vertinimas.
Ciklo pabaigoje taikomas apibendrinamasis vertinimas.

	IV CIKLAS. TIKRA PRAMANYTA ISTORIJA

	Skaitymas, teksto supratimas ir literatūros bei kultūros pažinimas1

	12.
	Tikra pramanyta istorija. Lietuvių ir verstinė istorinė literatūra
Lietuvių ir verstinė istorinė literatūra
	10
	
	Mokiniai skaito ir nagrinėja lietuvių ir verstinės istorinės literatūros kūrinius ar jų ištraukas, aptaria rūšį ir žanrą, temą, problemas, pagrindinę mintį, veikėjus, jų poelgius ir santykius, siužetą, laiką, erdvę, istorines realijas. Lygindami grožinius ir negrožinius tekstus, aiškinasi istorinių faktų ir fikcijos santykį, svarsto apie istorinių faktų tikrumą grožiniame tekste, sieja istorinius įvykius su asmens ir bendruomenės patirtimi, kelia probleminius klausimus, teiginius grindžia tekstu, cituoja, perfrazuoja, tinkamai vartoja literatūros sąvokas.
	Komunikavimo, Pažinimo, Kultūrinė, Pilietiškumo, SESG
	B2.1.3, B2.2.3, B2.3.3, B2.6.3, B2.8.3, B3.1.3, B4.2.3, B5.1.3
	Asmens galios: idėjos, asmenybės.
Kultūrinis identitetas ir bendruomeniškumas: gimtoji kalba, kultūros paveldas, istorinė savimonė, kultūrų įvairovė.
Darnus vystymasis: ugdymas karjerai
	BP 30.2.4.3 rekomenduojami ir kiti pasirinkti lietuvių ir verstinės istorinės literatūros kūriniai ar jų ištraukos, negrožiniai istoriniai tekstai, skaitymo strategijų atmintinės, literatūros sąvokos, skaitymo ir teksto supratimo užduotys.
SMP „Lietuvių kalba 7–8 klasėms“: Praeities ornamentai; Savi stogai

Skaitome suprasdami 7–8 klasei

Specialieji moduliai: Praeitis, veikianti dabartį; Erdvė

Skaitmeninė biblioteka: A. Mickevičius, Gražina, Konradas Valenrodas; A. Ramonas, Vilniaus legendos. Pasakos ir kt. 

Virtualios pamokos: A. Mickevičius, Gražina*

Literatūros ratai: J. Žilinskas, Mano Vilnius mano*; I. Ežerinytė, Skiriama Rivai*; A. Mickevičius, Gražina*

„Vilnius yra mokykla“: Vilniaus kultūriniai atradimai*; Žygimanto Augusto ir Barboros Radvilaitės meilės istorijos vingiai*

Formuojamasis vertinimas.

	Kalbos pažinimas

	13.
	Morfologija ir rašyba. Neasmenuojamosios veiksmažodžio formos: dalyvis, pusdalyvis, padalyvis
	12
	
	Mokiniai kartoja kalbos dalis, nagrinėja  dalyvių, pusdalyvių ir padalyvių reikšmę, gramatinius požymius, darybą, vartojimą ir rašybą, aptaria kirčiavimą, skiria dalyvių rūšis, mokosi jų linksniavimo, įvardžiuotinių ir sangrąžinių dalyvių vartojimo bei rašybos, lygina veiksmažodžio formų reikšmes ir gramatinius požymius.
	Komunikavimo, Pažinimo, Skaitmeninė, SESG
	D2.1.3, 
D2.3.3,
D1.3.3, D5.3.3
	Kultūrinis identitetas ir bendruomeniškumas: gimtoji kalba.
Darnus vystymasis: mokymasis visą gyvenimą, sveikata, sveika gyvensena
	Neasmenuojamųjų veiksmažodžio formų rašybos, darybos, kirčiavimo pavyzdžiai, darybos schemos, žodynai, E.KALBA, elektroninis kirčiuoklis, kalbos pažinimo užduotys.

SMP „Lietuvių kalba 7–8 klasėms“: Dalyvis; Pusdalyvių reikšmė, daryba, rašyba; Padalyvių reikšmė, daryba, rašyba

Specialieji moduliai: Veiksmažodžio formos

Virtualios pamokos: Dalyvių, pusdalyvių, padalyvių vartojimas*; Neasmenuojamųjų veiksmažodžio formų vartojimas*

Formuojamasis vertinimas.

	Kalbėjimas, klausymas ir sąveika

	14.
	Informavimas ir aiškinimas. Pristatymas ir trumpa kalba
	3
	
	Mokiniai nagrinėja įvairių pristatymų ir kalbų pavyzdžius, aptaria jų struktūrą, raišką ir vaizdines priemones. Remdamiesi patikimais šaltiniais rengia ir pristato trumpą informacinį ar aiškinamąjį pranešimą apie pasirinktą istorinį įvykį, reiškinį, asmenį, pasitelkia vaizdinę medžiagą. Klausosi kitų pristatymų, pasižymi informaciją, užduoda tikslinamuosius klausimus, teikia grįžtamąjį ryšį.
	Komunikavimo, Pažinimo, Kultūrinė, 
Pilietiškumo, Skaitmeninė, SESG
	A1.2.3, A2.4.3, A4.2.3, A4.3.3
	Asmens galios: idėjos, asmenybės.
Kultūrinis identitetas ir bendruomeniškumas: gimtoji kalba, istorinė savimonė, kultūros paveldas. 
Darnus vystymasis: mokymasis visą gyvenimą, aplinkos tvarumas
	Įvairių pristatymų ir trumpų kalbų garso ar vaizdo įrašai, grožiniai ir negrožiniai istoriniai tekstai ir kiti informacijos šaltiniai, pristatymo ir kalbos rengimo planas, vaizdinės ir skaitmeninės priemonės, kalbėjimo ir klausymo užduotys.

SMP „Lietuvių kalba 7–8 klasėms“: Instrukcija

Z. Nauckūnaitė, „Iškalbos mokymas“ (149–151, 184–192, 190 p.): Praktiški patarimai kalbėtojui; Informavimo kalbos; Kai kurių informavimo rūšių charakteristika (aiškinimas)

Informacinė medžiaga: Z. Nauckūnaitė (2007), „Prezentacijos menas“*; Sakytinės lengvai suprantamos kalbos gairės*

Formuojamasis vertinimas.

	Rašymas ir teksto kūrimas

	15.
	Aiškinamojo ir praktinio pobūdžio tekstų kūrimas. 
	3
	
	Mokiniai nagrinėja aiškinamųjų ir praktinių tekstų pavyzdžius, aptaria jų paskirtį, sandarą ir kalbos ypatybes. Remdamiesi pasirinkta informacija paaiškina sąvoką, reiškinį ar įvykį, rašo pasirinktą praktinį tekstą – pa(si)aiškinimą, instrukciją ar prašymą, aptaria ir tobulina parašytą tekstą.
	Komunikavimo, Pažinimo, 
Pilietiškumo,
SESG
	C1.1.3, C1.3.3, C2.1.3, C3.2.3
	Kultūrinis identitetas ir bendruomeniškumas: gimtoji kalba, istorinė savimonė. 
Darnus vystymasis: mokymasis visą gyvenimą, ugdymas karjerai
	Aiškinamųjų ir praktinių tekstų (pa(si)aiškinimas, instrukcija, prašymas) pavyzdžiai, informacijos šaltiniai, žodynai, rašymo, teksto kūrimo ir redagavimo užduotys.

SMP „Lietuvių kalba 7–8 klasėms“: Instrukcija

Metodinė medžiaga: Z. Nauckūnaitė (2002), „Teksto komponavimas: rašymo procesas ir tekstų tipai“*

Formuojamasis vertinimas. 

Ciklo pabaigoje taikomas apibendrinamasis vertinimas.

	V CIKLAS. IŠMONĖ BE RIBŲ

	Skaitymas, teksto supratimas ir literatūros bei kultūros pažinimas1

	16.
	Išmonė be ribų. Fantastinė literatūra
Lietuvių ir verstinė fantastinė literatūra
	9
	
	Mokiniai skaito ir nagrinėja fantastinės literatūros kūrinius ar jų ištraukas, atpažįsta fantastinei literatūrai būdingus siužeto komponavimo, laiko, erdvės ir veikėjų bruožus. Aptaria kūrinių temą, problemas, pagrindinę mintį, veikėjus, siužetą, meninę raišką, skiria tikrovišką ir fantastinį vaizdavimą, aiškina potekstes, teiginius pagrindžia tekstu, vartoja literatūros sąvokas. Kuria originalų fantastikos kūrinį.
	Komunikavimo, Pažinimo, Kultūrinė, Kūrybiškumo, SESG
	B2.1.3, B2.2.3, B2.3.3, B2.4.3, B2.5.3, B2.6.3, B2.8.3, B4.2.3, C1.2.3
	Asmens galios: idėjos, asmenybės.
Kultūrinis identitetas ir bendruomeniškumas: gimtoji kalba, kultūrų įvairovė, etninė kultūra.
Darnus vystymasis: mokymasis visą gyvenimą, aplinkos tvarumas
	BP 30.2.4.4 rekomenduojami ir kiti pasirinkti fantastinės literatūros kūriniai ar jų ištraukos, skaitymo strategijų atmintinės, literatūros sąvokos, skaitymo ir teksto supratimo užduotys,  kūrybinės užduotys.
SMP „Lietuvių kalba 7–8 klasėms“: „Omega, Alfa, Iks ir Fiks“

Lietuvių kalbos užduočių komplektai 5–8 klasėms. Atpasakojimai

Skaitome suprasdami 7–8 klasei

Literatūros ratai: I. Ežerinytė, Sutikti eidą*

Knygų pristatymai: A. Tapinas, Vilko valanda*; K. S. Lujis, Narnijos kronikos; R. Una, Atjunk*

Informacinė medžiaga: 
Gyvenimas be skausmo ir spalvų (apie Loisos Lowry „Siuntėją“)*

Formuojamasis vertinimas.

	Kalbos pažinimas

	17.
	Sintaksė ir skyryba. Žodžių junginiai. Pagrindinės ir antrininkės sakinio dalys. Vientisinis ir sudėtinis sakinys
	12
	
	Mokiniai aptaria veiksmažodinius, daiktavardinius ir būdvardinius žodžių junginius, nagrinėja pagrindines ir antrininkes sakinio dalis, numatytus veiksnio, tarinio, papildinio, aplinkybių, pažyminio ir priedėlio raiškos, vartojimo ir skyrybos atvejus. Įtvirtina vienarūšių sakinio dalių skyrybą, prisimena prijungiamųjų sakinių dėmenų skyrybą, mokosi kableliu skirti bejungtukio sakinio dėmenis, sintaksiškai nagrinėja vientisinį ir sudėtinį sakinį.
	Komunikavimo, Pažinimo, 
SESG
	D3.1.3, D3.3.3, C2.2.3
	Kultūrinis identitetas ir bendruomeniškumas: gimtoji kalba.
Darnus vystymasis: mokymasis visą gyvenimą
	Sakinio dalių atmintinės, sintaksinio nagrinėjimo planas, skyrybos ir sintaksinio nagrinėjimo pavyzdžiai, E.KALBA, kalbos pažinimo užduotys.

SMP „Lietuvių kalba 7–8 klasėms“: Sudėtinis sakinys. Privalomosios skyrybos taisyklės; Sustabdyta akimirka: kalbos žinių taikymo užduotys; Spalvoti vėjai: kalbos žinių taikymo užduotys; Praeities ornamentai: kalbos žinių taikymo užduotys; Laimės formulė: kalbos žinių taikymo užduotys; „Omega, Alfa, Iks ir Fiks“: kalbos žinių taikymo užduotys

Virtualios pamokos: Vienarūšės sakinio dalys*; Vientisinio ir sudėtinio sakinio sandaros kartojimas*; Sakinio dalys (sintaksė)*



Formuojamasis vertinimas.

	Kalbėjimas, klausymas ir sąveika

	18.
	Pasakojimas ir aprašymas. Sakytinio teksto kūrimas
	3
	
	Mokiniai klausosi įvairių sakytinių pasakojimų ir aprašymų, aptaria jų turinį ir raišką. Pasakoja patirtimi ar išmone pagrįstą istoriją, atsižvelgia į adresatą ir komunikavimo situaciją, įterpia aprašymo elementų, aptaria ir išbando sudominimo priemones – citatas, patarles, palyginimus, humorą. Klausosi bendraklasių pasakojimų, aptaria jų įtaigumą, teikia grįžtamąjį ryšį.
	Komunikavimo, Kūrybiškumo, Pažinimo, 
SESG
	A1.1.3,
A1.2.3,
A2.2.3,
A3.2.3, A4.3.3
	Kultūrinis identitetas ir bendruomeniškumas: gimtoji kalba, kultūrų įvairovė, kultūros paveldas. 
Asmens galios: idėjos, asmenybės.
Darnus vystymasis: sveikata, sveika gyvensena, aplinkos tvarumas
	Sakytinių tekstų garso ar vaizdo įrašų pavyzdžiai, pasakojimo ir aprašymo atmintinės, vaizdingos raiškos pavyzdžiai, kalbėjimo ir klausymo užduotys.

SMP „Lietuvių kalba 7–8 klasėms“: Teksto tipai
Z. Nauckūnaitė, „Iškalbos mokymas“ (74–76 p.): Erdvinio nuoseklumo principas 

Informacinė medžiaga: Sud. G. Kėvelaitienė, „Kaip pasakoti istorijas“ (24–32 p.): Kuo skiriasi skaitymas ir pasakojimas?* 







Formuojamasis vertinimas.

	Rašymas ir teksto kūrimas

	19.
	Pasakojimas ir aprašymas. Kūrybinis rašymas 
	3
	
	Mokiniai aptaria pasakojimo ir aprašymo ypatumus, nagrinėja kūrybinių tekstų – apsakymo, miniatiūros, pasakos, eilėraščio – pavyzdžius, aiškina pavadinimo paskirtį. Kuria pasakojimo ir aprašymo fragmentus, ieško idėjų, planuoja ir kuria pasirinktą išmone pagrįstą tekstą – apsakymą, miniatiūrą, pasaką ar eilėraštį. Tobulina tekstą, siekdami jo rišlumo ir vaizdingumo, aptaria kūrybinius darbus.
	Komunikavimo, Kūrybiškumo, Pažinimo, Kultūrinė, 
SESG
	C1.2.3, C1.3.3, C2.1.3, C3.1.3, C3.2.3
	Kultūrinis identitetas ir bendruomeniškumas: gimtoji kalba, kultūrų įvairovė. 
Asmens galios: idėjos, asmenybės
	Pasakojimo, aprašymo, kūrybinių tekstų pavyzdžiai, kūrybinio rašymo atmintinė, rašymo, teksto kūrimo ir redagavimo užduotys.

SMP „Lietuvių kalba 7–8 klasėms“: Teksto tipai; „Omega, Alfa, Iks ir Fiks“: istorija; Apsakymas; Laimės formulė: istorija; Kasdienybės magija: istorija; Spalvoti vėjai: Slemas. Eilėraščio spalvos  

Informacinė medžiaga: Aprašymas ir jo mokymas(is) progimnazijoje*; 

„Vilnius yra mokykla“: Tikroviško ir metaforiško teksto kūrimas*; Miesto istorija ir dabartis – dalykinis ir meninis aprašymas*



Formuojamasis vertinimas. 

Ciklo pabaigoje taikomas apibendrinamasis vertinimas.

	VI CIKLAS. KNYGA IR KINAS

	Skaitymas, teksto supratimas ir literatūros bei kultūros pažinimas1

	20.
	Knyga ir kinas. Literatūros kūrinys ir jo ekranizacija
Literatūros ekranizacija
	8
	
	Mokiniai skaito literatūros kūrinį ar jo ištraukas, žiūri jo ekranizaciją, lygina veikėjus, siužetą, laiką, erdvę ir pasirinktus meninės raiškos būdus. Aptaria kinematografinio pasakojimo ypatybes, teksto ir vaizdo sąsajas, žodinės, vaizdinės ir garsinės informacijos paskirtį, svarsto žodžio ir vaizdo meno galimybes ir 
ribas. Išsako ir pagrindžia nuomonę apie kūrinį ir jo ekranizaciją, remiasi tekstu, vartoja literatūros sąvokas. 
	Komunikavimo, Pažinimo, Kultūrinė, Skaitmeninė, SESG
	B2.2.3, B2.3.3, B2.7.3, B2.8.3, B3.1.3, B4.2.3
	Kultūrinis identitetas ir bendruomeniškumas: gimtoji kalba, kultūrų įvairovė, kultūros paveldas, medijų raštingumas.
Darnus vystymasis: mokymasis visą gyvenimą 
	BP 30.2.4.5 rekomenduojamos ir pasirinktos literatūros kūrinių ekranizacijos, pasirinktos literatūros kūrinių ištraukos, kino filmų ar jų fragmentų įrašai, literatūros ir kino sąvokos, skaitymo ir teksto supratimo, literatūros ir kino filmo lyginimo užduotys. 

Kūrinių ekranizacijos ir interpretacijos: Pokalbiai rimtomis temomis*(pagal V. Juknaitę); Kada piešime perlinę vištelę?*(pagal B. Vilimaitę); Vaikystės dienoraštis* (pagal M. Martinaitį); Užkeikta pilė (pagal V. Pietarį).










Formuojamasis vertinimas.

	Kalbos pažinimas

	21.
	Linksnių vartojimas. Veiksmažodžių ir būdvardžių valdomi linksniai. Dvejybiniai linksniai
	5
	
	Mokiniai nagrinėja aktualius veiksmažodžių ir būdvardžių valdomų linksnių, galininkinių veiksmažodžių su neiginiu ne ir dvejybinių linksnių vartojimo atvejus, taiso vartosenos klaidas. Atlieka kalbos tyrimą: analizuoja pavyzdžius, tikrina juos žodynuose, kalbos šaltiniuose, daro išvadas.
	Komunikavimo, Pažinimo, 
SESG
	D2.1.3, 
D5.1.3, D5.3.3, C2.2.3
	Kultūrinis identitetas ir bendruomeniškumas: gimtoji kalba.
Darnus vystymasis: mokymasis visą gyvenimą
	BP 30.4.4.5 numatyti linksnių vartojimo atvejai, linksnių vartojimo pavyzdžiai, E.KALBA, žodynai, kalbos pažinimo, tekstų redagavimo užduotys.

Virtualios pamokos: Linksnių vartojimo klaidos*;  Dvejybinių linksnių vartojimas*

Lietuvių kalbos raštingumo ugdymo užduotys. Diktantai








Formuojamasis vertinimas.

	Kalbėjimas, klausymas ir sąveika

	22.
	Viešasis kalbėjimas. Knygos ar filmo pristatymas ir reklama
	3
	
	Mokiniai aptaria privačiojo ir viešojo kalbėjimo skirtumus, klauso įvairių pristatymų, stebi reklamas, aiškinasi, kaip žodis, vaizdas ir technologijos veikia klausytoją. Rengia ir pristato pasirinktą knygą ar filmą, pasitelkia vaizdines ar skaitmenines priemones. Klausosi bendraklasių pristatymų, kelia klausimus, aptaria auditorijos sudominimo būdus.
	Komunikavimo, Kultūrinė, Skaitmeninė, Pažinimo, 
SESG
	A1.2.3, A2.4.3, A4.2.3, A4.3.3
	Kultūrinis identitetas ir bendruomeniškumas: gimtoji kalba, kultūrų įvairovė, kultūros paveldas, medijų raštingumas. 
Asmens galios: idėjos, asmenybės.
Darnus vystymasis: ugdymas karjerai
	Knygų ir filmų pristatymų, reklamų pavyzdžiai, garso ir vaizdo įrašai, viešosios kalbos planas, skaitmeninės ir vaizdinės priemonės, kalbėjimo ir klausymo užduotys.

SMP „Lietuvių kalba 5–6 klasėms“: Tekstų kūrimo laboratorija: knygos pristatymas

Z. Nauckūnaitė, „Iškalbos mokymas“ (22–23 p.): Viešasis ir privatusis kalbėjimas

Informacinė medžiaga: Po filmo: aptarimo gairės ir kūrybinių užduočių idėjos*





Formuojamasis vertinimas.

	Rašymas ir teksto kūrimas

	23.
	Rašinys. Dalykinių tekstų kūrimas. Knygos, filmo, laidos ar interneto svetainės pristatymas, kūrinio veikėjo charakteristika, kelionių įspūdžiai
	3
	
	Mokiniai nagrinėja rašinių struktūrą, aptaria įvairius dalykinius tekstus, jų paskirtį, adresatą, sandarą ir kalbos ypatybes. Pasirenka rašinio temą, dalykinio teksto žanrą ir kuria knygos, filmo, laidos, interneto svetainės paaugliams pristatymą, kūrinio veikėjo charakteristiką ar kitą dalykinį tekstą, redaguoja ir tobulina parašytą tekstą.
	Komunikavimo, Pažinimo, Kultūrinė, Kūrybiškumo, SESG
	C1.1.3, C1.4.3, C2.1.3, C2.2.3, C3.2.3
	Kultūrinis identitetas ir bendruomeniškumas: gimtoji kalba, kultūros paveldas, kultūrų įvairovė.
Darnus vystymasis: mokymasis visą gyvenimą, aplinkos tvarumas, ugdymas karjerai
	Rašinių ir dalykinių tekstų (pvz., dalykinis elektroninis laiškas, knygos, filmo, laidos ar interneto svetainės pristatymas, kūrinio veikėjo charakteristika, kelionių įspūdžiai) pavyzdžiai, rašinio struktūros schema, garso ir vaizdo įrašai, skaitmeninės ir vaizdinės priemonės, rašymo ir teksto kūrimo užduotys.

SMP „Lietuvių kalba 7–8 klasėms“: Kasdienybės magija: rašinys; Jausmų malūnai: knygos reklama; Rimti pokštai: rašinys; Dalykinis stilius; Praeities ornamentai: Užkeikta pilė
MUKIS: Motyvacinis laiškas*

Informacinė medžiaga:
Dalykinis elektroninis laiškas*

Formuojamasis vertinimas. 

Ciklo pabaigoje taikomas apibendrinamasis vertinimas.

	VII CIKLAS. KARTOJIMAS IR APIBENDRINIMAS

	24.
	Kartojimas ir apibendrinimas
	4
	
	Mokiniai kartoja ir apibendrina 7 klasėje įgytas žinias: klausosi sakytinių ir audiovizualinių tekstų, juos aptaria, kalba įvairiose komunikavimo situacijose, skaito ir nagrinėja įvairius tekstus, randa ir vertina informaciją, kuria, redaguoja tekstus. Atlieka  integruotas  užduotis, tyrinėja kalbą, naudojasi žodynais ir skaitmeniniais ištekliais. Pristato kūrybinius ar tiriamuosius darbus, apibendrina skaitymo patirtį, rekomenduoja pasirinktą knygą bendraklasiams, sudaro klasės „Metų knygų“ rinkinį.
	Komunikavimo, Pažinimo, Kultūrinė, Kūrybiškumo, Skaitmeninė, SESG
	A2.1.3, B2.1.3, B2.8.3, C3.2.3, D2.1.3, D3.1.3
	Kultūrinis identitetas ir bendruomeniškumas: gimtoji kalba, kultūros paveldas, medijų raštingumas.
Darnus vystymasis: mokymasis visą gyvenimą
	Grožiniai ir negrožiniai tekstai, garso ir vaizdo įrašai, žodynai ir skaitmeniniai ištekliai, literatūros sąvokos, E.KALBA, vertinimo ir įsivertinimo kriterijai, kalbos tyrinėjimo, integruotos kartojimo ir apibendrinimo užduotys.

SMP „Lietuvių kalba 7–8 klasėms“: pagal kartojamą turinį pasirenkamos tinkamos temos.  

Lietuvių kalbos raštingumo ugdymo užduotys. Diktantai

Lietuvių kalbos užduočių komplektai 5–8 klasėms. Atpasakojimai

Skaitome suprasdami 7–8 klasei

„Vilnius yra mokykla“: Kuriame reklamą mokyklos kiemui*

Formuojamasis vertinimas. 

Ciklo pabaigoje taikomas apibendrinamasis vertinimas.


	25.
	Ką išmokau per šiuos metus? Refleksija ir įsivertinimas
	1
	
	Mokiniai įsivertina klausymo, kalbėjimo, skaitymo, rašymo ir kalbos pažinimo gebėjimus. Įvardija, ką išmoko, kuo tai naudinga ir prasminga, aptaria veiksmingus mokymosi būdus. Apmąsto savo skaitymo patirtį, planuoja tolesnę skaitymo veiklą ir išsikelia skaitymo tikslus.
	Pažinimo, Komunikavimo, 
SESG
	A4.1.3, B4.5.3, C3.3.3
	Darnus vystymasis: mokymasis visą gyvenimą, sveikata, sveika gyvensena
	Įsivertinimo kriterijai, refleksijos klausimai, sakinių pradžios, skaitymo ir mokymosi tikslų klausimai, refleksijos ir įsivertinimo užduotys.












Formuojamasis vertinimas. 



1 30.2.2. Skaitymo strategijos. Per mokslo metus turi būti perskaitomi ir aptariami bent keli didesnės apimties kūriniai. 30.2.3. Tekstų atranka. Dėl skaitomų kūrinių (ištraukų) kiekio, atsižvelgdamas į mokinių poreikius ir galimybes, sprendžia mokytojas. 
Nuorodos žiūrėtos 2026-08-21.
